CELEX: C2006/022/29
Language: el
Date: 2006-01-28 00:00:00
Title: Υπόθεση T-400/05: Προσφυγή της T κατά της Επιτροπής που ασκήθηκε στις  2 Νοεμβρίου 2005

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/15
            
         Προσφυγή της T κατά της Επιτροπής που ασκήθηκε στις 2 Νοεμβρίου 2005
   (Υπόθεση T-400/05)
   (2006/C 22/29)
   Γλώσσα διαδικασίας: η γαλλική
   Διάδικοι
   
      Προσφεύγουσα-ενάγουσα: T (Βρυξέλλες, Βέλγιο) [εκπρόσωποι: S. Rodrigues και Y. Minatchy, δικηγόρος]
   
      Καθής-εναγομένη: Επιτροπή των Ευρωπαϊκών Κοινοτήτων
   Αιτήματα της προσφεύγουσας-ενάγουσας
   Ζητείται από το Πρωτοδικείο
   
               —
            
            
               καθόσον απαιτείται, να ακυρώσει την απόφαση της 20ής Ιουλίου 2005 με την οποία η Επιτροπή απέριψε τις ενστάσεις που υπέβαλε η προσφεύγουσα στις Φεβρουαρίου 2005 και στις 21 Μαρτίου 2005 κατά της αποφάσεως της Επιτροπής σχετικά με την απώλεια των ημερών αδείας της για το έτος 2004 και κατά της αποφάσεως της Επιτροπής να θεωρήσει ως αντικανονικές τις απουσίες της προσφεύγουσας από τις 15 Νοεμβρίου 2004·
            
         
               —
            
            
               να διαπιστώσει την ευθύνη της Ευρωπαϊκής Επιτροπής λόγω της εκδόσεως της προσβαλλομένης αποφάσεως·
            
         
               —
            
            
               να επιδικάσει στην προσφεύγουσα αποζημίωση προς αποκατάσταση των ζημιών που υπέστη, ύψους 58.395,39 ευρώ·
            
         
               —
            
            
               να καταδικάσει την καθής-εναγομένη στα δικαστικά έξοδα
            
         Λόγοι ακυρώσεως και κύρια επιχειρήματα
   Η προσφεύγουσα είναι πρώην υπάλληλος της Επιτροπής, που συνταξιοδοτήθηκε από 1ης Σεπτεμβρίου 2005. Με την προσφυγή-αγωγή της αμφισβητεί την απόφαση της καθής-εναγομένης να θεωρήσει αντικανονικές ορισμένες απουσίες της το 2004 και να τις αφαιρέσει από την ετήσια άδειά της και από τις αποδοχές της. Προς στήριξη της προσφυγής της επικαλείται παράβαση της υποχρεώσεως αιτιολογήσεως, προσβολή των αρχών της ίσης μεταχειρίσεως και της χρηστής διοικήσεως, καθώς και της υποχρεώσεως αρωγής.
   Η προσφεύγουσα επικαλείται επίσης παράβαση του άρθρου 59 του Κανονισμού Υπηρεσιακής Καταστάσεως (ΚΥΚ), καθόσον η ίδια είχε ιατρικές βεβαιώσεις για τις επίμαχες περιόδους απουσίας της. Ακόμη, επικαλείται παράβαση του άρθρου 57 και του παραρτήματος V του ΚΥΚ, σχετικά με την ετήσια άδεια, πρόδηλη πλάνη εκτιμήσεως και κατάχρηση εξουσίας.
   Η προσφεύγουσα ζητεί επίσης αποκατάσταση της ζημίας και ικανοποίηση της ηθικής βλάβης που υποστηρίζει ότι υπέστη λόγω της συμπεριφοράς της καθής.